Damascul le va permite refugiaților palestinieni să se întoarcă acasă. Reacția unei femei care s-a întors în tabără.
Damascul le va permite refugiaților palestinieni să se întoarcă acasă. Până acum s-au întors 470 de familii din tabăra Yarmouk. Luptătorii Statului Islamic au controlat ani la rând lagărul de la Yarmouk.
Refugiaţii palestinieni care au rămas fără un acoperiș deasupra capului se întorc abia acum acasă.În Yarmouk, un cartier din Damasc, înainte de războiul civil care a început în 2011, trăiau 160 de mii de palestinieni.Locul s-a transformat, între timp, în câmp de luptă, iar oamenii au fugit în locuri sigure.Um Mohammad e recunoscătoare că apele s-au mai liniștit și acum se poate întoarce acasă."După ce tabăra a fost eliberată de rebelii opoziţiei siriene, am cerut să ne întoarcem şi guvernul sirian ne-a ajutat. Mulțumim lui Dumnezeu că ne-am întors. Cel puţin trăim din nou în tabără, după ce am fost eliberaţi de acei oameni îngrozitori", a spus Um Mohammad.Din Yarmouk au rămas acum mai mult ruine. Dar aproape 500 de familii numesc din nou locul acasă. Și vor să-și refacă viața așa cum era înainte."Vrem doar ca autorităţile siriene să ne deschidă piaţa aici sau chiar unele magazine, astfel încât să ne putem baza pe ea şi să trăim fără a fi nevoie să mergem dincolo de tabără", a spus Rama Jabali.Luptătorii Statului Islamic au controlat ani buni lagărul Yarmouk şi s-au luptat cu autoritățile siriene și cu aliaţii palestinieni.